সাইয়েদ মুহাম্মদ নাকীব আল আত্তাস
সাইয়েদ মুহাম্মাদ নাকীব বিন আলী আল–আত্তাস (আরবি: سيد محمد نقيب العطاس ; জন্ম: ৫ই সেপ্টেম্বর, ১৯৩১ ) হলেন একজন মালয়েশীয় মুসলিম দার্শনিক। তিনি এমন কয়েকজন সমসাময়িক পণ্ডিতের একজন, যারা ঐতিহ্যগত ইসলামি বিজ্ঞানে সম্পূর্ণরূপেই নিহিত হয়ে ধর্মতত্ত্ব, দর্শন, অধিবিদ্যা, ইতিহাস ও ভাষাসাহিত্য অধ্যয়ন করেন। তিনি জ্ঞান-বিজ্ঞানের ইসলামীকরণের ধারণার পথপ্রদর্শক। আল-আত্তাসের দর্শন ও শিক্ষার পদ্ধতির একটি লক্ষ্য রয়েছে: মন, শরীর এবং আত্মার ইসলামিকরণ এবং এদের প্রভাব ব্যক্তিগত ও সামষ্টিক জীবনে মুসলিমদের পাশাপাশি অন্যদের উপর বর্ধিত হওয়া। তিনি ইসলামি চিন্তাধারা এবং সভ্যতা-সংস্কৃতির বিভিন্ন দিক বিশেষ করে সুফিবাদ, সৃষ্টিতত্ত্ব, অধিবিদ্যা, দর্শন এবং মালয় ভাষা ও সাহিত্যের উপর সাতাশটি গ্রন্থের লেখক।